text: 15-årig dreng livsfarligt kvæstet af fart-synder
  18 maj 2014 kl. 07.12
  En 15-årig dreng blev ved 17-tiden påkørt af en bil med høj hastighed på Grundtvigs Alle i Sønderborg. Drengen er indlagt på Diakonissen Anstalt i Flensborg med svære hovedskader og knoglebrud.
  Drengen kørte på cykel, da han blev ramt af en bil, som ifølge vagtchefen kørte med høj hastighed. Bilen blev ført at en 20-årig mand, der nægter at have kørt for stærkt.
  - Vi skal tale med bilisten igen i dag om hans kørsel, fortæller vagtchef Torben Møller, Syd- og Sønderjyllands Politi, til TV SYD. Juristerne vurderer på, hvilken sigtelse han skal præsenteres for. Det ender måske med paragraf 252 - om at forvolde fare for andre liv og helbred ved grov hensynsløshed.
  Politiet fik ved 22-tiden i aftes melding om, at den 15-årig har livstruende skader, bl.a. svære hovedskader og knoglebrud.
  Det er ikke oplyst, hvor hurtigt bilisten kørte på den meget lige og brede vej.
  